Ismeretlen szerző Hajnóczy Péternek
Ismeretlen szerző, levél, HP00279
Unknown author, letter, HP00279
Kedves Péter! Új helyünkről egyszerűen lehetetlen a városba telefonálni. Ezért írok. Az egyik írásod jön az év utolsó számában, az úgynevezett "szilveszteri számban". Másik írásodat, amelyben túl sok a szar, sajnos vissza kell adnom. Jó munkát! Üdv, [a szignó olvasata bizonytalan]
Kék tollal írt kéziratos levél egy példányban Hajnóczy Péternek. A szerző szignójának olvasata bizonytalan, de az üzenet tartalma alapján a levél feltehetően a Mozgó Világ szerkesztőségéből érkezett és minden bizonnyal az Ösztönző elem című novella ("amelyben túl sok a szar") visszautasításáról szól. Az írás cenzurális okokból nem jelenhetett meg a Mozgó Világ 1980/11. számában. Helyette A kéz című írást közölték végül, amely címével is utal a beavatkozásra. Az üzenet tartalmának azonban némiképp ellentmond, hogy Hajnóczy szövegeit – a fent említett csere után – végül nem a "»szilveszteri számban«", hanem még novembernek közölték a Mozgó Világban. Boríték nem maradt fenn, a levél versóján Hajnóczy Péter kék tollal írt kéziratos bejegyzései olvashatók.